Κάρολος Χάουαρντ, 10ος κόμης του Κάρλαϊλ

Ο Κάρολος Ιάκωβος Στάνλεϋ Χάουαρντ, 10ος κόμης του Κάρλαϊλ, αγγλ.: Charles James Stanley Howard, 10th Earl of Carlisle, DL (8 Μαρτίου 1867 - 20 Ιανουαρίου 1912), με το όνομα Υποκόμης Μόρπεθ από το 1889 έως το 1911, ήταν Βρετανός στρατιώτης, ομότιμος και πολιτικός των Φιλελεύθερων Ενωτικών .

 Πρώιμη ζωή 

Ο Χάουαρντ ήταν ο μεγαλύτερος γιος του Γεωργίου Χάουαρντ 9ου κόμη του Κάρλαϊλ, και της εντιμότατης Ρόζαλιντ Φράνσις Στάνλεϋ. Ο μικρότερος αδελφός του ήταν ο Τζέφρυ Γουλιέλμος Άλγκερνον Χάουαρντ, βουλευτής και αντιδήμαρχος του οίκου από το 1911 έως το 1915. Μετά το τέλος της μητέρας τους το 1921, η μεγαλύτερη αδελφή του, λαίδη Μαρία (σύζυγος του Γκίλμπερτ Μάρεϋ) κληρονόμησε το Κάστρο Χάουαρντ, το οποίο αργότερα κληρονόμησε ο αδελφός τους Τζέφρυ μετά το τέλος της.

Οι γονείς του πατέρα του ήταν ο βουλευτής του Ανατολικού Κάμπερλαντ αξιότιμος Κάρολος Γουέντγουορθ Γεώργιος Χάουαρντ (5ος γιος του Γεωργίου Χάουαρντ 6ου κόμη του Κάρλαϊλ) και η αξιότιμη Μαρία Πρισίλα Χάριετ Παρκ (2η κόρη και συγκληρονόμος του Ιακώβου Παρκ 1ου βαρόνου Γουένσλυντεϊλ). Οι γονείς της μητέρας του ήταν ο Εδουάρδος Στάνλεϋ 2ος βαρόνος Στάνλεϋ του Άλντερλι και η αξιότιμη Ερριέττα Μαρία Ντίλον (μεγαλύτερη κόρη του Ερρίκου Ντίλον 13ου υποκόμη Ντίλον).

Σπούδασε στο Κολέγιο Ράγκμπυ & Μπάλιολ της Οξφόρδης.

 Σταδιοδρομία 
Ο Χάουαρντ κατατάχθηκε στον Βρετανικό Στρατό, και έφθασε στον βαθμό του λοχαγού στο 3ο Σύνταγμα Συνόρων, πριν αποσυρθεί από τον τακτικό στρατό. Διορίστηκε λοχαγός στο 5ο Τάγμα Πολιτοφυλακής της Ταξιαρχίας Τυφεκιοφόρων (The Prince Consort's Own) στις 7 Απριλίου 1897.  Το τάγμα εντάχθηκε για ενεργό υπηρεσία στον Β΄ Πόλεμο των Μπόερ, και υπηρέτησε στη Νότια Αφρική μέχρι τον Σεπτέμβριο του 1902, όταν επέστρεψε στην πατρίδα του με το SS Avondale Castle. 

Το 1904 εξελέγη στη Βουλή των Κοινοτήτων για το Νότιο Μπέρμιγχαμ, μία έδρα που κατείχε μέχρι το 1911, όταν διαδέχθηκε τον πατέρα του στην κομητεία, και εισήλθε στη Βουλή των Λόρδων. Διορίστηκε αναπληρωτής υποδιοικητής του Κάμπερλαντ το 1905. 

 Προσωπική ζωή 
δεξιά|μικρογραφία|Ο τάφος του Καρόλου Χάουαρντ, 10ου κόμη του Κάρλαϊλ, μονή Λάνερκοστ.

Στις 17 Απριλίου 1894 ο λόρδος Κάρλαϊλ νυμφεύτηκε τη Ρόντα Άνκαρετ, κόρη του συνταγματάρχη Πέιτζετ Γουόλτερ Λ'Εστρέιντζ και της πρώην Αίμιλυ Ράιβς (κόρης του στρατηγού Ράιβς). Μαζί, ήταν γονείς ενός γιου και τριών κορών:
 Γεώργιος Τζόσλιν Λ'Εστρέιντζ, 11ος κόμης του Κάρλαϊλ (1895–1963), νυμφεύτηκε την Μπρίτζετ Έλεν Χορ-Ρούθβεν το 1918. Χώρισαν, και νυμφεύτηκε την Έσμε Μαρία Σρουμπ Άιρντελ το 1947.
 Κωνστάνς (1897–1964), άγαμη.
 Άνκαρετ Σεσίλια Καρολάιν (1900–1945), παντρεύτηκε τον Γουλιέλμο Τζάκσον 7ο βαρονέτο το 1927. 
 Ελισάβετ (1903–1969), παντρεύτηκε τον Λόρενς Ρόμπερτ Μακόνοτση-Γουέλγουντ το 1934.

Ο λόρδος Κάρλαϊλ απεβίωσε στις 20 Ιανουαρίου 1912, σε ηλικία 44 ετών, και τάφηκε σε τάφο στη μονή Λάνερκοστ της Κάμπρια. Τον διαδέχθηκε στους τίτλους του ο μοναχογιός του Γεώργιος. Η λαίδη Κάρλαϊλ επέζησε 45 χρόνια μετά τη γέννησή του, και απεβίωσε τον Δεκέμβριο του 1957, σε ηλικία 90 ετών.

 Απόγονοι 
Μέσω του γιου του Γεωργίου, ήταν παππούς της Κάρολιν Χάουαρντ (γενν. 1919), του Καρόλου Ιακώβου Ρούθβεν Χάουαρντ (1923–1994) και της Σούζαν Χάουαρντ (γενν. 1948) από τον 2ο γάμο του Γεωργίου.

 Σημειώσεις 

 Αναφορές 
 Kidd, Charles, Williamson, David (επιμελητές). Debrett's Peerage and Baronetage (έκδοση 1990). Νέα Υόρκη: St Martin's Press, 1990, 
 Leigh Rayment's Historical List of MPs 

 Εξωτερικοί σύνδεσμοι 
 ?

Κατηγορία:Οικογένεια Χάουαρντ (αγγλική αριστοκρατία)